কোহিনূর ফিরে পাওয়ার সম্ভাবনা নেই ভারতের। এক সংবাদসংস্থার তথ্য জানার অধিকার আইনে করা আবেদনের উত্তরে জানাল কেন্দ্রীয় সংস্কৃতিমন্ত্রক।
১৯৭২ সালের প্রত্ন এবং শিল্পসামগ্রী আইন অনুযায়ী, বেআইনিভাবে বিদেশে পাচার হওয়া প্রত্নবস্তু ফিরিয়ে আনার বিষয়টি দেখভাল করে পুরাতত্ত্ব সর্বেক্ষণ বিভাগ। কিন্তু স্বাধীনতার আগে কোহিনূর দেশের বাইরে চলে যাওয়ায় তাদের কিছু করার নেই।
সম্প্রতি কোহিনূর ফেরানো নিয়ে কেন্দ্রের অবস্থান জানতে চায় সুপ্রিম কোর্ট।